Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Tämä on Ilmestyskirjaa koskevan opetussarjan viimeinen osa.
Katsomme kirjan viimeisen luvun viimeistä sanomaa.
Kysytään itseltämme, -
mitä teemme tämän kirjan sanomalla ja sen sisältämällä viisaudella.
Juuri niin Johannes kehottaa lukijoitaan toimimaan.
Otetaan esille Ilm. 22:11.
Ilm. 22:11.
Johannes on saanut suurimman osan ilmestyksestä kerrottua.
Nyt hän kirjoittaa loppusanoja.
Hän ei enää kerro ilmestystä vaan haastaa lukijoitaan: -
Mitä he aikovat tehdä tämän profetian sanomalla?
Vaihtoehtoja on kaksi.
Jae 11: "Vääryyden tekijä tehköön edelleen vääryyttä, -
ja joka on saastainen, saastukoon edelleen, -
ja joka on vanhurskas, tehköön edelleen vanhurskautta, -
ja joka on pyhä, pyhittyköön edelleen."
Voimme elää joko Jumalan tahdon vastaisesti -
tai hänen tahtonsa mukaan vanhurskaudessa ja pyhyydessä.
Emme kykene elämään oikein omin voimin tai kyvyin.
Kykenemme siihen vain uskomalla Messias Jeshuan lunastustyöhön.
Ilm. 22:11 merkitsee valinnan tekemistä.
Täytyy päättää, mitä aiomme tehdä Ilmestyskirjan sanomalla.
Sallimmeko sen vaikuttaa elämäämme?
Jae 12: "Katso, minä tulen pian, ja minun palkkani on minun kanssani, -
antaakseni kullekin hänen tekojensa mukaan."
Ilmestyskirjassa on puhuttu Herran seurakunnista.
Herra sanoi niistä jokaiselle: "Minä tiedän sinun tekosi."
Hän palaa takaisin tuomarina.
Tuomitseminen voi tarkoittaa -
myös epäilyistä puhdistamista tai kostamista jonkun puolesta.
Tuomio annetaan meidän tekojemme perusteella.
Tässä ei puhuta pelastuksesta vaan siitä, -
hyväksyykö Jumala tekomme vai hylkääkö hän ne.
Onko meillä jotain annettavaa hänen jalkojensa juureen?
Olemmeko eläneet kiitettävästi, -
vai kokeeko Jumala elämämme vastenmielisenä?
Messias palaa takaisin.
Hän sanoi Johanneksen evankeliumissa, -
ettei hän tullut tuomitsemaan maailmaa, kun hän syntyi tänne.
Ensimmäisen kerran hän saapui pelastamaan.
Mutta toisella kerralla hän saapuu tuomitsemaan.
Isä sanoo, että kaikki tuomiovalta on annettu Pojalle.
Ilm. 22:12: "Katso, minä tulen pian, -
ja minun palkkani on minun kanssani, -
antaakseni kullekin hänen tekojensa mukaan.
Minä olen A ja O, ensimmäinen ja viimeinen, alku ja loppu."
Siinä luetellaan kuusi asiaa. Luku kuusi kertoo armosta.
Jumalan valtakuntaan pääsee vain armosta.
Jeshua on kaikessa keskeinen. Hän aloitti ja hän lopettaa.
Kolossalaiskirjeen luvusta 1 käy ilmi, -
että Jeshuassa luotiin kaikki.
"Minä olen A ja O, ensimmäinen ja viimeinen, alku ja loppu.
Autuaita ovat ne, jotka noudattavat hänen käskyjään." (KJV 1758)
Jakeessa 13 puhuu Jeshua.
Hän sanoo olevansa A ja O, ensimmäinen ja viimeinen, -
alku ja loppu.
Hän sanoo myös: "Autuaita ne, jotka noudattavat hänen käskyjään."
Siinä puhutaan Isän käskyistä, jotka löytyvät Sanasta.
Luin erään messiaanisen johtajan kirjoittaman artikkelin.
Hänen mielestään Messiaan käskyt ovat eri asia kuin Tooran käskyt.
Eivät ole. Kyse on samasta asiasta.
Tooran käskyistä ilmenevät Jumalan odotukset.
Mikään ei ole muuttunut. Ei ole kahdenlaista vanhurskautta.
Jeshua päinvastoin tulkitsi Tooraa hyvin tiukasti.
Tappamisesta pidättäytyminen ei riitä. Sydämessäsi voit olla silti vihainen.
Olet syyllistynyt tappamiseen, jos kutsut jotain hulluksi.
VT:n lain ja Messiaan lain välillä on jatkumo.
Ne kertovat molemmat samasta asiasta.
Ilm. 22:14: "Autuaat ne, jotka pesevät vaatteensa, -
että heillä olisi valta syödä elämän puusta..."
Siinä puhutaan vaatteiden pesemisestä ja elämän puusta.
Yleensä opetan vain Sanan selvää sanomaa.
Välillä haluan myös tulkita, vaikken olekaan Raamatun selittäjä.
Opetan, en tulkitse.
Varotan nyt etukäteen, että aion tulkita.
Mielestäni elämän puulla on yhteys ristiin.
Mehän löydämme elämän ristinpuulta.
Ristillä vaatteemme eli tekomme pestään.
Sanassa vaatteet liittyvät tekoihin.
Ristin kautta löydämme lunastuksen.
Eli näen yhteyden elämän puun ja ristin välillä.
"Autuaat ne, jotka pesevät vaatteensa, -
että heillä olisi valta syödä elämän puusta -
ja he pääsisivät porteista sisälle kaupunkiin!"
Uuden Jerusalemin portit liittyvät Israelin 12 heimoon.
Sanoiko Ruut: -
"Sinun Jumalasi on minun Jumalani sinun kansasi on minun kansani?"
Ei hän sanonut sitä tuossa järjestyksessä.
Hän sanoi ensin: "Sinun kansasi on minun kansani."
Hän teki uskossa liiton Jumalan kansan kanssa.
Antisemitistit eivät pääse Jumalan valtakuntaan.
Eiväthän he halua mennä portista, -
jossa lukee jonkun Israelin heimon nimi.
Tässä käsketään mennä kaupunkiin nimenomaan portista.
"Ulkopuolella ovat koirat ja velhot ja huorintekijät -
ja murhaajat ja epäjumalanpalvelijat -
ja kaikki, jotka valhetta rakastavat ja tekevät."
Ihmiset on jaettu kahteen ryhmään.
Jumalan valtakuntaan mennään Israeliin liittyvän portin kautta.
Ne, jotka hylkäävät Jumalan kansan ja suunnitelmat, jäävät ulkopuolelle.
Paavali opetti, -
että pelastus on Israelista eli juutalaisista.
Hän tarkoitti Messiasta.
Jos rakastat Messiasta, et voi olla antisemitisti.
Silti monet kristityiksi tunnustautuvat vainoavat juutalaisia -
joko fyysisesti tai teologisesti.
Monin paikoin opetetaan antisemiittistä teologiaa, -
korvausteologiaa.
Jakeessa 16 puhuu Jeshua: -
"Minä, Jeesus, lähetin enkelini -
todistamaan näitä teille seurakunnissa."
Tässä puhutaan Johanneksen, -
Ilmestyskirjan kirjoittajan, palvelutehtävästä.
Ilmestyskirja sisältää viisautta seurakunnille.
Jae 16: -
"Minä olen Daavidin juurivesa [juuri] ja hänen suvustansa..."
Messias tuki Daavidia mutta on myös hänen jälkeläisensä.
Mainitsimme muutama viikko sitten Psalmin 110.
Daavid puhuu siinä Herralleen eli Messiaalle.
Messias sekä tuki Daavidia että tuli hänen suvustaan.
Messias sanoo olevansa myös "se kirkas kointähti".
Jae 17: "Ja Henki ja morsian sanovat..."
Siinä liitetään toisiinsa -
morsian eli seurakunta sekä Jumalan Henki.
Jumalan perheeseen kuulumisesta kertoo -
alamaisuus Jumalan Hengelle ja yhteys häneen.
Ensimmäisessä Mooseksen kirjassa kerrotaan: -
Ruach Elohim merachefet al-pene hammajim.
"Jumalan Henki liikkui vetten päällä."
Jumala sai kaikkeen järjestyksen Henkensä kautta, -
niin että lopputulos oli ylen hyvä.
Jumalan Henki tuo Jumalan järjestyksen meidänkin elämäämme.
Jumalan mielestä meidänkin tekomme ovat ylen hyviä, -
kun olemme tehneet ne Pyhän Hengen kautta.
Jae 17: "Ja Henki ja morsian sanovat: 'Tule!'
Ja joka kuulee [ymmärtää tämän], sanokoon: 'Tule!'
Ja joka janoaa, tulkoon, ja joka tahtoo, ottakoon elämän vettä lahjaksi."
Elämän vesi saadaan lahjana.
Jesajan luku 55 kertoo asiasta.
Siinä kerrotaan upeasti lunastuksesta.
Lunastus maksoi, mutta Lunastaja antaa sen meille ilmaiseksi.
Ilmestyskirjassa kerrotaan tämän Lunastajan paluusta.
Lunastajalla on tietty tarkoitus.
Lunastaja saa aikaan tikkun olamin, -
maailman korjaamisen. Hän laittaa asiat kuntoon.
On parasta sallia hänen tekevän tämän työn jo nyt Henkensä kautta.
Hän haluaa alkaa pyhittää sekä tekojasi että sanojasi.
Jae 18: -
"Minä todistan jokaiselle, joka tämän kirjan profetian sanat kuulee..."
Ilmestyskirjassa korostetaan Raamatun profetiaa, -
jotta ymmärtäisimme Jumalan ilmoitusta.
Profeetat ovat puhuneet Messiaan persoonasta ja työstä -
ja Jumalan valtakunnan perustamisesta.
Raamatun profetiat ovat tärkeitä. Jae 18: -
"Minä todistan jokaiselle, joka tämän kirjan profetian sanat kuulee..."
Sitten seuraa varotus.
Yhdessä mielessä se koskee vain Ilmestyskirjaa.
Toisessa mielessä se koskee koko Raamattua.
Näin tässä varotetaan: -
"Jos joku panee niihin [tähän profetiaan] jotakin lisää, -
niin Jumala on paneva hänen päällensä ne vitsaukset, -
jotka ovat kirjoitetut tähän kirjaan..."
Siinä puhutaan pasuunan ilmoittamista tuomioista -
ja vihan maljojen tuomioista.
Näin käy, jos Jumalan Sanaan kajotaan.
"...ja jos joku ottaa pois jotakin tämän profetian kirjan sanoista, -
niin Jumala on ottava pois sen osan, mikä hänellä on elämän puuhun -
ja pyhään kaupunkiin, joista tässä kirjassa on kirjoitettu."
Raamattu on pyhä kirja, johon ei saa lisätä ja josta ei saa poistaa.
On tarkoitus ottaa se vastaan sellaisenaan.
Siksi on tyhmää yrittää selitellä, -
että siinä tarkoitetaan jotain muuta, kuin mitä siinä sanotaan.
Selittäessään Sanaa jotkut ihmiset tahtovat muuttaa sen merkitystä, -
koska he eivät tahdo ottaa vastaan sen selkeää ilmoitusta.
Ei ole sattumaa, että tässä on vakava varotus.
Jae 20: "Hän, joka näitä todistaa, sanoo: 'Totisesti, minä tulen pian'."
Vaikka Johannes sai tämän ilmestyksen enkelin välityksellä, -
kyseessä oli todistus Jeshuasta.
Ilmestyskirjan luvussa 1:ssä sanotaan, -
että kyseessä on ilmestys Messias Jeshuasta.
Tarkoitanko siis, että nämä kauheat asiat, -
taivaasta lankeava tuli ja hirmuiset heinäsirkat, -
jotka piinaavat ihmisiä, -
ovat Vapahtaja Jeshuan luonteen mukaisia asioita?
Sitä tarkoitan. Jeshuan luonne paljastuu tässä kirjassa.
Hän on pyhä, vanhurskas ja laupias Sovittaja ja Uhrikaritsa.
Mutta hän palaa Juudan jalopeurana, -
joka tuhoaa pois kaiken epäpyhän.
Juutalaisuudessa kokoonnutaan synagogaan kolmesti päivässä -
ja sanotaan: "Kadosh, kadosh, kadosh, haShem Tzevaot.
Pyhä, pyhä, pyhä on Herra Sebaot."
Koko maa on täynnä hän kunniaansa.
Kun koko maa täyttyy hänen kunniallaan ja kirkkaudellaan, -
Jumalan valtakunta on tullut.
Olemme myös oppineet, ettei Jumalan valtakunta tule, -
ennen kuin Jumalan tuomio ja viha kuluttavat kaiken -
hänen tahtonsa vastaisen.
Meidän pitäisi rukoilla Daavidin tavoin päivittäin: -
"Tutki minua, Jumala, ja tunne minun sydämeni -
ja katso: onko minussa jotain epäpuhdasta -
tai sinun käskyjesi tai tahtosi vastaista."
Tahdommehan tulla Sanan ja Messiaan veren puhdistamiksi, -
jotta voisimme heijastaa hänen kirkkauttaan ja luonnettaan?
Se on Jumalan meille antama haaste.
Jae 20: "Hän, joka näitä todistaa, sanoo: -
'Totisesti, minä tulen pian'. Amen..." Aamen tarkoittaa: Ole uskollinen.
Se tulee heprean sanasta totuus, joka tarkoittaa: "Toimi totuudessa."
Kun ihmiset sanovat aamen, he tarkoittavat: "Se on totta."
Tässä aamen tarkoittaa: "Toimi totuudessa."
"Nämä asiat pitävät paikkansa. Pysy niille uskollisena."
"...tule, Herra Jeesus!"
Jeshuan viimeiset sanat ovat tärkeitä.
Olemmeko niitä, -
jotka saavat elää Jumalan yhteydessä, -
kokea hänen hyvyyttään ja pyhyyttään -
ja palvoa häntä Hengessä ja totuudessa ikuisesti?
Vai olemmeko pyhän kaupungin muurin ulkopuolella, -
järvessä, joka palaa tulta ja tulikiveä, -
jossa vallitsee pimeys ja jonka piina kestää iäti?
Mikä määrittää sen, mihin joudun?
Jos asia riippuisi meistä itsestämme, emme pääsisi oikeaan paikkaan.
Jos asia riippuisi omista kyvyistämme tai viisaudestamme, -
emme pääsisi sinne.
Jakeessa 21 on vastaus: "Herran Jeesuksen armo..."
Jumalan valtakunnan perustana on hänen armonsa.
Jumalan valtakunta tulee kyllä ylhäältä, -
mutta se saapuu hänen armostaan.
Armo tulee meille todeksi lunastuksen kautta.
Jumalan armo on saatavilla Messiaan lunastustyön kautta.
Jumalan armo ja hänen valtakuntansa liittyvät toisiinsa.
Paavalin toivotuksissa mainitaan armo ja rauha.
Rauhan saamme Jumalan tahdon toteutuessa.
Jumalan armosta saan toteuttaa hänen tahtoaan.
Mutta Ilm. 22:21:ssä puhutaan toisesta periaatteesta: -
"Herran Jeesuksen armo olkoon kaikkien kanssa.
Amen."
Tulkoon Jeshuan armo todeksi elämässäsi.
Lopuksi sanon vielä muutaman tärkeän asian Ilmestyskirjasta.
On tärkeää, että kirjan lopussa on varoitus.
Olemme joko valtakunnassa tai sen ulkopuolella.
Välimuotoja ei ole.
Tulee aika, jolloin on liian myöhäistä ottaa armo vastaan.
Hepr. 9:27:ssä sanotaan: -
"...ihmisille on määrätty, että heidän kerran on kuoleminen, -
mutta senjälkeen tulee tuomio."
Jos et päätä ottaa Messiasta elämääsi, ennen kuin kuolet, -
joudut iankaikkiseen kadotukseen.
Filippiläiskirjeessä sanotaan, -
että jokainen polvi notkistuu ja jokainen kieli tunnustaa. Totta.
Mutta jos teet niin vasta kuolemasi jälkeen, -
tunnustat kyllä tosiasian, mutta tunnustuksesi ei pelasta.
Meidän on notkistettava polvemme nyt -
ja uskottava sydämissämme evankeliumi: -
Jumala lähetti Poikansa maailmaan Uhrikaritsaksi.
Hän osti verellään meille lunastuksen.
Lainaan lopuksi Jooelin kirjaa.
Jooel kertoo, että on tulossa kauhistuttava Herran päivä.
Siitä kerrotaan Ilm. 8:sta eteenpäin.
"...jokainen, joka huutaa avuksi Herran nimeä, pelastuu." (Jooel 2:32.)
Saamme myös kirkastetun ruumiin, -
joka sopii täydellisesti Jumalan valtakuntaan.
Haluatko päästä sinne?
Ihminen saa aikaan vain sitä, mitä maailmassa on nähtävissä.
Maailmassa vallitsee sekasorto.
On sotia, kulkutauteja, vaikeuksia ja lisääntyvää rikollisuutta, -
koska synkät ajat lähestyvät.
On käsillä viimeiset hetket ottaa Jeshua vastaan.
Sinä voit tehdä ratkaisusi juuri nyt rukoilemalla: -
Olen syntinen enkä voi pelastaa itseäni.
Turvaudun Messias Jeshuaan, joka kuoli puolestani -
ja nousi ylös taaten minulle voiton hänen valtakunnassaan.
Siunausta sinulle!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen